Lucius Flavius Arrianus

Lucius Flavius Arrianus seu breviter Arrianus (Graece  natus Nicomediae circa annum 86;Ita proposuit  p. 183, cf. 210;  vol. 2 p. 1. mortuus fortasse Athenis, inter annos fere 150 et 170), fuit rerum gestarum scriptor Graecus et vir publicus Romanus. Inscriptionibus coaevis "philosophus, senator, legatus pro praetore", "consul, philosophus" commemoratus est. pp. 168-169. Operum eius optime aevo nostro cognitum est vita Alexandri Magni, titulo Anabasis Alexandri.

 De vita 
De anno nativitatis nihil scitur nisi quod, eo anno quo consul suffectus Romanus creatus sit, ante annos fere 42 natum esse debuerit: ergo fortasse anno 86, certe inter 82 et 90, Nicomediae natus est. Ibidem educatus est: patriam suam Bithyniam esse iactitavit historiamque regionis conscripsit.Bithyniaca  156 F 14;  p. 209 E familia civium Romanorum ortus est. In urbe nativa sacerdos Demetris et Corae meruit. Discipulus fuit Nicopoli in urbe, anno circiter 108,;  vol. 2 p. 1 philosophi Epicteti cuius Diatribas exscripsit: has non ante principatum Antonini Pii divulgari curaverit. p. 209 Eisdem annis ut videtur in mysteriis Demetris Eleusiniis initiatus est.Cf. Anabasis Alexandri 3.16.8

Anno circiter 110 eques militavit in Norico et Pannonia; post duos annos inter consiliarios fuisse censetur C. Avidii Nigrini, legati Achaiae, mox morituri iussu imperatoris Hadriani. p. 184 nota 2;  p. 185

Senator Romanus anno fere 120 adlectus est, fortasse "inter praetorios" et suadente Hadriano, pp. 190-192 qui Epictetum "in summa familiaritate ... habuit"Historia Augusta "Hadrianus" 16.10 Arrianumque cognovit.Periplus Maris Euxini 2.4 Proconsul provinciae Baeticae anno circiter 125 meruerit si idem sit atque "Arrianus" qui poëma Graecum Cordubae eis annis inscripsit.;  p. 183 Arrianus, circa annum 129 consul suffectus creatus, deinde ad annum fere 137 legatus Augusti pro praetore Cappadociae erat. pp. 183, 200-203 Anno 131/132 oram maritimam Ponti Euxini visitavit et in Periplo Maris Euxini descripsit. Anno 135 contra Alanos militavit et opusculum de expeditione scripsit.De acie contra Alanos; Dio Cassius, Historia Romana 69.15.1; ;  p. 201 Anno fere 137 Tactica composuit. p. 203 Legatus Syriae inter annos fere 137 et 141 meruisse proponitur, sed hoc incertum manet. pp. 203-205

Deinde Athenis vixit civisque Athenarum factus est. Post 146 (anno enim 145/146 archon eponymus Atheniensis fuit) sed ante 180 mortuus est. p. 181

 De studiis scriptisque 
Auctor novae Anabasis, equorum canumque venationisque amator, sibi agnomen "Xenophon" nonnumquam usurpavit.Periplus Maris Euxini 1.1, 12.5, 25.1; Cynegeticus 1.4, 16.6, 22.1

Brianus Bosworth Arrianum satis iuvenem Anabasin Alexandri composuisse, quo tempore magistratus sacerdosque Nicomediensis meruerat, opera Graeca nonnulla iam scripserat, sed nec consul nec senator Romanus creatus sit neque urbem Romam visitaverat. Appianus historicus (anno circiter 165 mortuus) in Bellis civilibus suis varias res ex Anabase Alexandri extraxisse constat (nomine auctoris non citato). pp. 172-178 Vitas Timoleontis et Dionis iam iuvenis scripserat. Eisdem annis Bithyniaca parare coeperat sed post Anabasin conscripserit, historiam provincialem hodie deperditam, cui praefationem de studiis officiisque suis anteposuit: huius praefationis Photius in Bibliotheca sua epitome inseruit.Photius, Bibliotheca 93 =  156 F 14;  pp. 178-181 Quibus annis alia opera historica scripserit nescitur.

 De fortuna 
Tamquam dux militaris Romanus sed praecipue philosophus Graecus celebratus est aevo Romano: Dio Cassius historicus, qui et ipse e Bithynia ortus est, vitam Arriani philosophi composuit.Suda s.v. "Dio Cassius" Apud Lucianum "Arrianus, Epicteti discipulus, vir Romanus inter primos, studiis tota vita versatus" describitur.Lucianus, Alexander seu pseudomantis 2 Saeculo IV Themistius Arrianum laudavit scriptorem qui contra Alanos militavisset.Themistius, Orationes 34 [pp. 451-452 Dindorf], cf. 17 [p. 262]  

 Opera 
 Historica et politica
 Anabasis Alexandri
 Bithyniaca
 De acie contra Alanos'
 Historia AlanicaA. B. Bosworth, "Arrian at the Caspian Gates: a study in methodology" in Classical quarterly vol. 33 (1983) pp. 265-276 JSTOR
 Historia post Alexandrum Indica Parthica pp. 188-189, 204-205
 Periplus Maris EuxiniTim Rood, "Black Sea variations: Arrian's Periplus" in Cambridge classical journal vol. 57 (2011) pp. 137-163 JSTOR
 TacticaPhilip A. Stadter, "The Ars Tactica of Arrian: tradition and originality" in Classical philology vol. 73 (1978) pp. 117-128
 Vita Dionis Syracusani (perdita)
 Vita Timoleontis Corinthii (perdita)
 Vita Tillibori (si re vera scripserit: perdita)

 Varia
 Cynegeticus Meteorologica (fragmentis paucis servata)
 Epicteti dissertationes vel diatribae ab Arriano libris quattuor digestae
 Epicteti manuale vel enchiridion ab Arriano factum

 Notae 

 Bibliographia 




 Marie Louise Chaumont, "Arrian" in Encyclopaedia Iranica Online 

 Eduard Schwartz, "Arrianus (9)" in  vol. 2 fasc. 1 (1895) coll. 1230-1247
 "Arrianus" in 
 P. A. Stadter, Arrian of Nicomedia. Chapel Hill: University of North Carolina Press, 1980

 H. Tonnet, Recherches sur Arrien: sa personnalité et ses écrits. 2 voll. Amstelodami, 1988
 G. Wirth, "Anmerkungen zur Arrianbiographie" in Historia'' vol. 13 (1964) p. 213 ff.

 Nexus externi 

Categoria:Biographi
Categoria:Consules
Categoria:Historici Romani antiqui
Categoria:Scriptores Anatoliae Graecoromanae
Categoria:Legati Cappadociae
Categoria:Nati saeculo 1
Categoria:Mortui saeculo 2
Categoria:Auctores Graeci antiqui
!